OpenLLM-France/wikimedia huggingface dataset:
# Richard Serra

Richard Serra (San Frantzisko, Kalifornia, 1938ko azaroaren 2a – Orient, New York, 2024ko martxoaren 26a) estatubatuar eskultore minimalista izan zen. 2010ean arteetako Asturiasko Printzea saria irabazi zuen.

## Biografia

Berkeleyn eta Santa Barbaran egin zituen ikasketak 1957-1961 bitartean, Kaliforniako Unibertsitatean, eta ingeles literaturan graduatu zen. 1961-1964 urteetan, berriz, Yale Unibertsitatean ikasi zuen, beka batzuekin. Ondoren, eta beken laguntzarekin, Parisa (1965) eta Florentziara (1966) bidaiatu zuen, eta Erromako galeria batean bere lehen bakarkako erakusketa egin zuen. Espainiara eta Iparraldeko Afrikara joan zen ondoren, eta azkenik New Yorken kokatu zen.
Hasieran, antiformarekin edo postminimalismoarekin lotu zen Serraren obra, eta gerora eskulturarentzako site specifity («leku jakin bat») kontzeptua landu duen artista garaikide nagusi gisa nabarmendu da. Ospe handia eman diote material industrialetatik (beruna, altzairua eta hormigoia) eskulturak egiteko erabiltzen dituen prozesu bitxiek. Aipagarriak ditu, besteren artean, neoiz eta kautxuz egindako muntaketa-sail bateko lanak. Gerrikoak (1966-1967, Solomon R. Guggenheim Museum, New York) lanean neonezko hodien distiraren eta larru bulkanizatuzko gerrikoen biguntasunaren arteko kontrastea nabarmentzen da eta, harrezkeroko lanetan bezala, garrantzi handia eman zion materialaren izaerari eta grabitatearen pisuari.
1968-1969 bitartean, eskulturarekin lot daitezkeen aditz-sail bat osatu zuen eta, sail horretatik abiaturik, berunezko ehun bat eskultura sortu zituen. Aipagarria du Splashing saila ere, New Yorken berun urtua paretaren eta lurraren kontra jaurtiz egina. 1970eko hamarkadan obra monumentalagoa osatu zuen, altzairu beroaz neurri handiko eskultura soilak eginez. Leku jakinetarako egindako eskultura ikusgarrietan azpimarratzekoa du Arku makurra (1981), New Yorkeko Federal Plazarako egina. Aipagarria da Guggenheim Bilbao Museoan dagoen Denboraren materia (The Matter of Time, 1994–2005) instalazioa ere, neurri handiko zortzi eskulturez osaturik dagoena.
Baina eskultura ez ezik, zinema ere landu zuen Serrak. 1960ko hamarkadan zenbait film egin zituen, Andy Warholen eraginpean, esaterako Hand Catching Lead («Beruna hartzen duen eskua») eta Hands Tied («Esku lotuak»).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Richard Serra eskultoreak irabazi dau Arteen Asturiasko Printzea saria» Bizkaie.biz
* ↑ Richard Serra: Denboraren materia Guggenheim-bilbao.es
* Datuak: Q321245
* Multimedia: Richard Serra / Q321245
# Richard Seddon

Richard John Seddon (Eccleston, Lancashire, 1845eko ekainaren 22a - itsasoan, 1906ko ekainaren 10a) zeelandaberritar politikaria izan zen. Zeelanda Berriko izan zen 1893tik hil zen arte.
Ingalaterran jaio zen eta 1866an iritsi zen Zeelanda Berrira. Ordezkarien Ganberan eserleku bat lortu zuen 1866an eta Alderdi Liberaleko funtsezko kide bihurtu zen. 1891ko hauteskundeetan alderdiak irabazi ondoren, Seddon Herri Lanetako ministro izendatu zuten, eta 1893an alderdiko buru eta lehen ministro bihurtu zen John Ballance hil ondoren. Bere gobernuak zahartzarorako pentsioak bezalako neurri sozialak bultzatu zituen, baina kontserbadurismo nazionalista ezarri zuen. Lurrak erosi zizkien maoriei, inperialista izan zen kanpo-politikan eta Cook uharteak anexionatu zituen eta Erresuma Batuari laguntza militarra eman zion Bigarren Boer Gerran.
Itsaso zabalean hil zen, Zeelanda Berrira bueltan zeraman ontzian, Australiara bidaia egin ondoren.
* Datuak: Q559640
* Multimedia: Richard Seddon / Q559640
# Romoos

Romoos Suitzako udalerria da. Luzerna kantonamenduan dago, Entlebuch Constituency $^{(en)}$ barrutian. 2014an 666 biztanle zituen 37,29 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q14557
* Multimedia: Romoos / Q14557
Entlebuch
# Romney (Mendebaldeko Virginia)

Romney Ameriketako Estatu Batuetako hiri bat da. Hampshire konderrian kokatuta dago, Mendebaldeko Virginia estatuan. 1.724 biztanle ditu, 2,488182 kilometro koadroko azaleran banatuta.

## Ikus, gainera

* Hampshire konderria

## Kanpo estekak

* Datuak: Q2129729
* Multimedia: Romney, West Virginia / Q2129729
# Romorantin-Lanthenay kantonamendua

Romorantin-Lanthenay kantonamendua Frantziako kantonamendu bat da. Loir eta Cher departamenduan dago, Erdialdea-Loira Harana eskualdean. Guztira 6 udalerri ditu eta Romorantin-Lanthenay da bere hiriburua.

## Kanpo estekak

* Datuak: Q17623103
# Romoland (Kalifornia)

Romoland Ameriketako Estatu Batuetako erroldak esleitutako leku bat da. Riverside konderrian dago, Kalifornia estatuan. 2.005 biztanle ditu, 6,848698 kilometro koadroko azaleran banatuta.

## Ikus, gainera

* Riverside konderria

## Kanpo estekak

* Datuak: Q2026167
* Multimedia: Romoland, California / Q2026167
# Romont (Berna)

Romont Suitzako udalerria da. Berna kantonamenduan dago, Bernako Jura barruti administratiboa barrutian. 2014an 199 biztanle zituen 7,07 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70281
* Multimedia: Romont BE / Q70281
Court
# Romont (Friburgo)

Romont Suitzako udalerria da. Friburgo kantonamenduan dago, Glâne barrutia barrutian. 2014an 5,276 biztanle zituen 10,66 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67103
* Multimedia: Romont / Q67103
# Romola (filma)

Romola 1924ko Henry King estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
XV. mendean, Romola, jakintsu florentziar itsu baten alaba, Tito Melemarekin ezkondu zen, eskrupulu gutxiko gizona berau. Eskura zituen baliabide ilun guztiak erabiliz, Titok Magistratura-buru postua lortzen du, botere-abusurako aukera oro baliatuz, eta beraz, batere onarpenik gabeko gizon bilakatuz.

## Aktoreak

* Lillian Gish: Romola
* Dorothy Gish: Tessa
* William Powell: Tito Melema
* Ronald Colman: Carlo Bucellini
* Charles Lane: Baldassar Calvo
* Herbert Grimwood: Girolamo Savonarola
* Bonaventura Ibáñez: Bardo Bardi
* Frank Puglia: Adolfo Spini
* Amelia Summerville: Brigida
* Tina Ceccaci Renaldi: Monna Ghita
* Eduilio Mucci: Nello
* Angela Scatigna: Bratti
* Ugo Uccellini: Nemoursko apezpikua
* Alfredo Martinelli: kapitaina
* Attilo Deodati: Tomaso

## Erreferentziak

* ↑ www.sansebastianfestival.com

## Kanpo estekak

* Datuak: Q3441247
* Multimedia: Romola (film) / Q3441247
# Rudolf Nureiev

Rudolf Nureiev (Irkutsk, Errusia, 1938ko martxoaren 17a - Paris, Frantzia, 1993ko urtarrilaren 6a) errusiar dantzaria eta koreografoa izan zen. Zenbaiten aburuz, Nureiev bere belaunaldiko dantzari hoberena izan zen.

## Biografia

Nureiev Transiberiar tren batean jaio zen, Irkutsk (Siberia, Sobietar Batasuna) Baxkir-Tatarren familia batean.
1958an, Leningradeko Kirov balletaren bakarlari izan zen, eta antzezpen askotan parte hartu zuen. 1961ean, Parisen, babesa eskatu zion frantses gobernuari. Hori izan zen artista sobietar baten lehen desertzioa Gerra Hotzean, eta nazioarteko zeresan handi sortu zuen. Ondoren mundu osoan ibili zen, Cuevas markesaren balletarekin, eta Chicagoko Operako balletarekin. Geroago, ingeles Royal Balletean sartu zen, eta Margot Fonteyn dantzari famatuarekin bikotea osatu zuen.
Koreografo gisa lan ugari egin zituen; besteak beste, Prokofieven "Romeo eta Julieta" (1977); Manfred (1979); The Nutcracker (1980, "Intxaur kraskailua"). 1962an, Nureiev izeneko biografia argitaratu zen; 1977an antzezle nagusia izan zen Valentino filmean. Nureieven jauziak eta jirabira bizkorrak Vatslav Nijinskiren jauzien parekotzat jo izan dira. Antzezpen aipagarriak izan zituen; besteak beste, Albrecht Gisellen; Armand Marguerite and Armanden; eta Siegfried "Beltxargen Aintzira" lanean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Ingelesez) «Lord of the dance» The Independent 2013-11-15 (Noiz kontsultatua: 2021-02-13).
* ↑ (Ingelesez) Anderson, Jack. (1993-01-07). «Rudolf Nureyev, Charismatic Dancer Who Gave Fire to Ballet's Image, Dies at 54 (Published 1993)» The New York Times ISSN 0362-4331. (Noiz kontsultatua: 2021-02-13).
* ↑ (Frantsesez) «En scènes : le spectacle vivant en vidéo - Rudolf Noureev au travail à la barre - Ina.fr» En scènes : le spectacle vivant en vidéo (Noiz kontsultatua: 2021-02-13).
* ↑ (Frantsesez) «Que reste-t-il de Noureev ?» Les Echos 2013-03-01 (Noiz kontsultatua: 2021-02-13).
* ↑ (Ingelesez) «The KGB's long war against Rudolf Nureyev» The Telegraph (Noiz kontsultatua: 2021-02-13).
* Datuak: Q84217
* Multimedia: Rudolf Nureyev / Q84217
# Rudolf Otto

Rudolf Otto (Peine, 1869ko irailaren 25a - Marburg, 1937ko martxoaren 6a) alemaniar filosofo eta teologo luteranoa izan zen.

## Bizitza

1897-1914 urte-bitartean Teologiako eta Filosofiako irakaslea izan zen Göttingengo Unibertsitatean; 1914-1917 urteetan, Teologia irakatsi zuen Breslauko Unibertsitatean, eta 1917-1929 urteetan, irakasle izan zen Marburgeko Unibertsitatean. Ottok erlijiotasunaren jatorria aztertu zuen, eta erlijioaren filosofiari egin zion ekarpenik handiena Das Heilige (1917, Santutasuna) lana izan zen. Jainkoaren handitasun mugagabea, eta gizakiak haren aurrean duen xumetasuna eta miresmena dira liburuko gai nagusiak. Friedrich Schleiermacher filosofoaren eragina izan zuen.
Beste lan aipagarri batzuk: Aufsätze das Numinose betreffend (1923, Numinotasunari buruzko saiakera); Die Gnadenreligion Indiens und das Christentum (1930, Graziaren erlijioa Indian eta kristautasuna); Das Gefühl des Überweltlichen (1932, Lurraz gaindiko sentipena).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q76748
* Multimedia: Rudolf Otto / Q76748
# Rudolf Karel

Rudolf Karel (Pilsen, 1880ko azaroaren 9a - Theresienstadt, 1945eko martxoaren 6a) Txekiako musikagilea izan zen. Dvoraken azken ikaslea izan zen. Pragako kontserbatorioko irakasle izan zen 1923-41 bitartean. Dvorak, Brahms eta Regelen eragin nabaria du, eta azken aldian Hindemithena ere bai. Operak idatzi zituen, Ilseren bihotza, Ama besoetakoaren heriotzal, 2 poema sinfoniko, kamerako musika eta Pizkundea oratorioa, besteak beste.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q315600
* Multimedia: Rudolf Karel / Q315600
# Rudolf Kirchschläger

Rudolf Kirchschläger (Niederkappel, Austria Garaia, 1915eko martxoaren 20a - Viena, 2000ko martxoaren 30a) austriar diplomazialari, politikari eta epailea izan zen. Austriako presidentea izan zen 1974tik 1986ra. Bigarren Mundu Gerran borrokatu zuen. Gerra ostean, epailea, Pragan enbaxadore eta kanpo harremanetako ministro izan zen. 1974an Austriako presidente aukeratu zuten eta 1980an berriz haitatu zuten.
* Datuak: Q72856
* Multimedia: Rudolf Kirchschläger / Q72856
# Rudolf Koller

Rudolf Koller (Zürich, 1828ko maiatzaren 21a - ib., 1905eko urtarrilaren 5a), suitzar margolari bat izan zen. Margolaritza errealista eta klasikoa jorratu zuen, erromantizismoan oinarritua.

## Iruditegia

* Gotthardpost, 1873
* Bertha Schlatter, 1855
* Artista eta bere modeloa, 1855
* Mendietara, 1886

## Kanpo estekak

* rudolfkoller.de (Alemanez)
* Datuak: Q123734
* Multimedia: Rudolf Koller / Q123734
# Rudolf Laban

Rudolf von Laban (Presburgo, 1879ko abenduaren 15a-Weybridge, Surrey, 1958ko uztailaren 1a) austro-hungariar dantza-modernoko maisu, koreografo eta teorikoa izan zen. Europako dantza modernoaren aitzindarietako bat da, eta "dantza espresionistaren aita fundatzailea" zen, gorputzaren bitartez behar zuen guztia adieraztea lortzen baitzuen.

## Obrak eta argitalpenak

* (Datarik gabe). Harmonie Lehre Der Bewegung.
* (1920). Die Welt des Taenzers. Stuttgart: Walter Seifert. (3. edizioa, 1926)
* (1926). Choreographie: Erstes Heft. Jena: Eugen Diederichs.
* (1926). Gymnastik und Tanz. Oldenburg: Stalling.
* (1926). Des Kindes Gymnastik und Tanz. Oldenburg: Stalling.
* (1928). Schriftanz: Methodik, Orthographie, Erlaeuterungen. Vienna: Universal Edition.
* (1929). "Das Choreographische Institut Laban" in Monographien der Ausbildungen fuer Tanz und Taenzerische Koeperbildung. Liesel Freund argitaratzailea. Berlin-Charlottenburg: L. Alterthum.
* (1947). F. C. Lawrencerekinm batera. Effort: Economy of Human Movement Londres: MacDonald and Evans. (4. edizioa 1967an)
* (1948). Modern Educational Dance. Londres: MacDonald and Evans. (2. edizioa 1963an, Lisa Ullmann zuzenduta)
* (1948). "President’s address at the annual general meeting of the Laban art of movement guild". Laban Art of Movement Guild News Sheet. 1 (Apirila): 5–8.
* (1950). The Mastery of Movement on the Stage. Londres: MacDonald and Evans.
* (1951). "What has led you to study movement? Answered by R. Laban". Laban Art of Movement Guild News Sheet. 7 (Iraila): 8–11.
* (1952). "The art of movement in the school". Laban Art of Movement Guild News Sheet. 8 (Martxoa): 10–16.
* (1956). Laban’s Principles of Dance and Movement Notation. Londres: MacDonald and Evans. (2. edizioa 1975ean, Roderyk Langek argitaratuta)
* (1960). The Mastery of Movement. Lisa Ullmannek zuzenduta. Londres: MacDonald and Evans.
* (1966). Choreutics. Annotated and edited by Lisa Ullmann. Londres: MacDonald and Evans.
* (1974). The Language of Movement; A Guide Book to Choreutics. Lisa Ullmannek moldatuta. Boston: Plays. (American publication of Choreutics)
* (1975). A Life For Dance; Reminiscencs. Lisa Ullmannek itzulita eta prestatuta. Londres: MacDonald & Evans. (jatorrizko edizioa alemanez 1935ean agertu zen.)
* (1984). A Vision of Dynamic Space. Lisa Ullmannek bilduta. Londres: The Falmer Press.

## Kanpo estekak

* Datuak: Q213712
* Multimedia: Rudolf von Laban / Q213712
# Rudolf Mössbauer

Rudolf Ludwig Mössbauer (Munich, 1929ko urtarrilaren 31 – Grünwald, 2011ko irailaren 14a) alemaniar fisikaria izan zen. 1961ean Fisikako Nobel Saria irabazi zuen Mössbauer efektuaren aurkikuntzagatik, Mössbauer espektroskopiaren oinarria dena. Fisika ikasi zuen Munichen eta Max Planck Institutuan. Fisika irakaslea izan zen Munichen eta Grenoblen.

## Kanpo estekak

* Datuak: Q44286
* Multimedia: Rudolf Mössbauer / Q44286
# Rudolf Peierls

Sir Rudolf Ernst Peierls (Berlin, 1907ko ekainaren 5a - Oxford, 1995eko irailaren 19a) alemaniar-britainiar fisikaria izan zen.
Bere garaiko fisikari nagusiekin jardun zuen: Sommerfelden jarraitzaile izan zen Munichen eta Heisenbergena Leipzigen, eta Pauliren laguntzailea izan zen Zurichen. Birminghameko Unibertsitateko fisikako irakasle egin zuten 1937. urtean. Quantumen mekanikak jakintzaren beste alor batzuetan izan ditzakeen aplikazioei buruzko ikerketak egiten hasi zen. Bere ekarpen nagusiak egoera solidoaren fisikari, lehenik, eta ondoren, fisika nuklearrari buruz egindako ikerketak dira. Solidoen teoria ikertu zuen eta eremu magnetikoak eroapen elektroietan duen eragina aztertu zuen bereziki (Hall efektua). 1929an gai ez-metalikoetan bero-eroapena nola gertatzen den azaldu zuen, eta tenperatura txikietako bero-eroapenari buruzko lanak ere egin zituen. 1930eko hamarraldiaren inguruan fisika nuklearrean murgildu zelarik, 1938. urtean nukleoen talkei buruzko teoria bat osatu zuen, eta handik bi urtera, Frischekin batera, frogatu zuen posible zela uranio aberastuko kopuru txiki batean kate-erreakzio bat sortzea elektroi-igorpenen bidez.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q61735
* Multimedia: Rudolf Peierls / Q61735
# Richmond (Wisconsin)

Richmond Ameriketako Estatu Batuetako inkorporatutako herri bat da. Walworth konderrian kokatuta dago, Wisconsin estatuan. 1.901 biztanle ditu, 36 kilometro koadroko azaleran banatuta.

## Ikus, gainera

* Walworth konderrian

## Kanpo estekak

* Datuak: Q9069132
# Richmond Heights (Missouri)

Richmond Heights Missourieko hiri bat da. St. Louis konderrian kokatua dago. 2010ean 8.603 biztanle zituen, 5,96 kilometro koadrotan banatuta.

## Ikus, gainera

* St. Louis konderria

## Kanpo estekak

* Datuak: Q967881
* Multimedia: Richmond Heights, Missouri / Q967881
# Richmond Heights (Ohio)

Richmond Heights Ohioko hiri bat da. Cuyahoga konderrian kokatua dago. 2010ean 10.546 biztanle zituen, 11,49 kilometro koadrotan banatuta.

## Ikus, gainera

* Cuyahoga konderria

## Kanpo estekak

* Datuak: Q961954
* Multimedia: Richmond Heights, Ohio / Q961954
# Richmond Hill (Georgia)

Richmond Hill Georgiako estatuko hiri bat da. Pike konderrian kokatua dago. 2010ean 9.281 biztanle zituen, 37,41 kilometro koadrotan banatuta.

## Ikus, gainera

* Pike konderria

## Kanpo estekak

* Datuak: Q581910
* Multimedia: Richmond Hill, Georgia / Q581910
# Richmond city konderria (Virginia)

Richmond city konderria (ingelesez: Richmond city County) Virginiako konderri bat da, Ameriketako Estatu Batuetan. Hiriburua (Virginia) da. 2010eko zentsuaren arabera 204.214 biztanle zituen, Richmond city kilometro koadroko azaleran.

## Geografia

Richmond city konderriak 161,78 kilometro koadro ditu. Horietatik 6,88 ura dira. Beste 154,89 lurra dira. Biztanleria dentsitatea 1262,29 da.

## Demografia

2010eko zentsoan bizi ziren 204.214 pertsonetatik 92.616 txuriak edo hispanoak dira. Horietatik hispano edo latino kategorian 12.803 dira. 102.264 beltzak edo afroamerikarrak. 514 amerikar natiboak ziren eta 93 Hawaii edo Pazifikoko irletako natiboak. 4.679 asiarrak ziren. Bestelako arraza bat kategorian 367 biztanle daude. Bukatzeko euren burua arraza bat baino gehiagotan 3.681 pertsonek kokatzen zuten.

### Biztanleria piramidea
## Kanpo estekak

* Datuak: Q25479074
# Richmond (Vermont)

Richmond Vermont estatubatuar estatuko Chittenden konderrian dagoen herria da. 2010. urtean 4.081 biztanle zituen eta 48,76 pertsona/km²-ko dentsitatea.

## Kanpo estekak

* Datuak: Q1965047
* Multimedia: Richmond, Vermont / Q1965047
# Richmond K. Turner

Richmond Kelly Turner almiranteak (1885eko maiatzaren 27 – 1961eko otsailaren 12) Ameriketako Estatu Batuetako Itsas Armadan zerbitzatu zuen Bigarren Mundu Gerran.

## Karreraren hastapenak

Richmond Turner Oregoneko Portland jaio zen 1885eko maiatzaren 27an. Gurasoak Enoch eta Laura Francis Turner izan zituen. Aita batzuetan arrantxo-langile eta nekazari, eta beste batzuetan inprimategiko langile ibiltzen zen. Inprimategiko lanak The Oregonian egunkarirako egiten zituen Thomas anaia zaharrenarekin batera, Californiako Stockton hirian. Richmond gazteak ia gaztaro osoa Stocktonen inguruan eman zuen, Santa Ana denbora labur batean izan bazen ere, eta Stocktongo Eskolan graduatu zen 1904an.
Californiako seigarren barrutiko hautagai bidali zuten Ameriketako Estatu Batuetako Itsas Armadako Akademiara. James Carion Needham kongresukideak bere izena zerrendan sartzen lagundu zion. 1908ko ekainaren 5ean graduatu zen eta hurrengo lau urtetan, itsasontzi batzuetan ibili zen.
1910ko abuztuaren 3an Harriet Sterlingekin ezkondu zen Stocktonen bertan.
1913an, Turner tenientea denbora labur batean Stewart destruktorean komandante ibili zen. Artilleriaren ingeniaritza buruzko formazioa jaso eta USS Marietta Kanoi-ontzian zerbitzatu ondoren, Pennsylvania, Michigan eta Mississippi korazatuetan nabigatu zuen 1916tik, 1919ra. 1919tik, 1922ra, Turner teniente-komandantea, artilleria ofiziala izan zen Washingtongo Navy Yarden. Gero, California korazatuan kanoien ofizial ibili zen, eta Mervine destruktorearen komandantea izan zen.
* Datuak: Q728413
* Multimedia: Richmond Kelly Turner / Q728413
# Richmond West (Florida)

Richmond West Ameriketako Estatu Batuetako erroldak esleitutako leku bat da. Miami-Dade konderrian dago, Florida estatuan. 35.884 biztanle ditu, 11,093456 kilometro koadroko azaleran banatuta.

## Ikus, gainera

* Miami-Dade konderria

## Kanpo estekak

* Datuak: Q652338
# Richmond konderria (Georgia)

Richmond konderria (ingelesez: Richmond County) Georgiako konderri bat da, Ameriketako Estatu Batuetan. Hiriburua Augusta da. 2010eko zentsuaren arabera 200.549 biztanle zituen, Richmond kilometro koadroko azaleran.

## Geografia

Richmond konderriak 851,05 kilometro koadro ditu. Horietatik 11,05 ura dira. Beste 840 lurra dira.

## Demografia

2010eko zentsoan bizi ziren 200.549 pertsonetatik 84.443 txuriak edo hispanoak dira. Horietatik hispano edo latino kategorian 8.207 dira. 107.365 beltzak edo afroamerikarrak. 570 amerikar natiboak ziren eta 374 Hawaii edo Pazifikoko irletako natiboak. 3.278 asiarrak ziren. Bestelako arraza bat kategorian 310 biztanle daude. Bukatzeko euren burua arraza bat baino gehiagotan 4.209 pertsonek kokatzen zuten.

### Biztanleria piramidea
## Kanpo estekak

* Datuak: Q498319
* Multimedia: Richmond County, Georgia / Q498319
# Richmond Heights (Florida)

Richmond Heights Ameriketako Estatu Batuetako erroldak esleitutako leku bat da. Miami-Dade konderrian kokatuta dago, Florida estatuan. 8.944 biztanle ditu, 4,167889 kilometro koadroko azaleran banatuta.

## Ikus, gainera

* Miami-Dade konderria

## Kanpo estekak

* Datuak: Q2421971
# Saint-Laurent (Côtes-d'Armor)

Saint-Laurent (bretainieraz Sant-Laorañs) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q219326
* Multimedia: Saint-Laurent (Côtes-d'Armor) / Q219326
# Saint-Lazare-de-Bellechasse (Quebec)

Saint-Lazare-de-Bellechasse Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen Bellechasse konderriko eskualde udalerria da.. 2011ko zentsoaren arabera 1,172 biztanle zituen 86.35 kilometro koadroko azaleran.

## Kanpo estekak

* Datuak: Q3462734
* Multimedia: Saint-Lazare-de-Bellechasse / Q3462734
# Saint-Martin-d'Auxigny kantonamendua

Saint-Martin-d'Auxigny kantonamendua Frantziako kantonamendu bat da. Cher departamenduan dago, Erdialdea-Loira Harana eskualdean. Guztira 15 udalerri ditu eta Saint-Martin-d'Auxigny da bere hiriburua.

## Kanpo estekak

* Datuak: Q1727269
# Saint-Zotique (Quebec)

Saint-Zotique Quebeceko udalerri bat da, Kanadan. Montérégie eskualdean kokatuta dago, eta horren barruan dagoen Vaudreuil-Soulanges konderriko eskualde udalerria da.. 2011ko zentsoaren arabera 6,773 biztanle zituen 25.19 kilometro koadroko azaleran.

## Kanpo estekak

* Datuak: Q3463534
* Multimedia: Saint-Zotique / Q3463534
# Saint-Zénon-du-Lac-Humqui (Quebec)

Saint-Zénon-du-Lac-Humqui Quebeceko udalerri bat da, Kanadan. Bas-Saint-Laurent eskualdean kokatuta dago, eta horren barruan dagoen La Matapédia konderriko eskualde udalerria da.. 2011ko zentsoaren arabera 366 biztanle zituen 112.74 kilometro koadroko azaleran.

## Kanpo estekak

* Datuak: Q3463538
* Multimedia: Saint-Zénon-du-Lac-Humqui / Q3463538
# Saint-Édouard-de-Fabre (Quebec)

Saint-Édouard-de-Fabre Quebeceko udalerri bat da, Kanadan. Abitibi-Témiscamingue eskualdean kokatuta dago, eta horren barruan dagoen Témiscamingue konderriko eskualde udalerria da.. 2011ko zentsoaren arabera 649 biztanle zituen 192.25 kilometro koadroko azaleran.

## Kanpo estekak

* Datuak: Q645189
* Multimedia: Saint-Édouard-de-Fabre / Q645189
# Saint-Zéphirin-de-Courval (Quebec)

Saint-Zéphirin-de-Courval Quebeceko udalerri bat da, Kanadan. Centre-du-Québec eskualdean kokatuta dago, eta horren barruan dagoen Nicolet-Yamaska konderriko eskualde udalerria da.. 2011ko zentsoaren arabera 737 biztanle zituen 71.97 kilometro koadroko azaleran.

## Kanpo estekak

* Datuak: Q371275
* Multimedia: Saint-Zéphirin-de-Courval / Q371275